ai4bharat/Pralekha huggingface dataset:
नागरिक उड्डयन मंत्रालय
कोल्हापुर हवाई अड्डे को नया टर्मिनल भवन मिलेगा जिसमें बढ़ी हुई क्षमता और विश्व स्तरीय सुविधाएं उपलब्ध होंगी
यह टर्मिनल भवन 31 मार्च 2023 तक तैयार हो जाएगा
विश्व स्तरीय टर्मिनल इस औद्योगिक शहर से कनेक्टिविटी बढ़ाएगा, जिससे क्षेत्र के पर्यटन उद्योग को भी बढ़ावा मिलेगा
कोल्हापुर हवाई अड्डे पर भारी यात्री यातायात बढ़ोतरी को ध्यान में रखते हुए, भारतीय विमानपत्तन प्राधिकरण ने क्षमता बढ़ाने के लिए इस हवाई अड्डे को विकसित करने का काम शुरू किया है। इस विकास परियोजना में एक नए टर्मिनल भवन का निर्माण, मौजूदा रनवे को मजबूत बनाना, रनवे का विस्तार, नए एप्रन और आइसोलेशन-बे का निर्माण शामिल है।
उड़ान योजना के तहत आरसीएस संचालन के लिए कोल्हापुर हवाई अड्डे की पहचान की गई है और वर्तमान में यह हैदराबाद, बैंगलोर, मुंबई और तिरुपति से जुड़ा हुआ है। हाल ही में एयरपोर्ट एयरोड्रम लाइसेंस को 247 उड़ान संचालन के लिए अपग्रेड किया गया है।
नया टर्मिनल भवन 4000 वर्गमीटर के क्षेत्र में बनाया जा रहा है जो भीड़ के समय में 300 यात्रियों को संभालने में सक्षम होगा। 10 चेक-इन काउंटरों के साथ टर्मिनल सभी आधुनिक यात्री सुविधाओं से लैस होगा। यह भवन स्थिरता सुविधाओं के साथ एक चार सितारा जीआरआईएचए रेटेड ऊर्जा कुशल भवन होगा। टर्मिनल भवन के अंदरूनी भाग स्थानीय संस्कृति और विरासत की कला और संस्कृति को दर्शाएंगे। अग्रभाग में बड़े तोरणद्वार महाराजा पैलेस, भवानी मंडप, कोल्हापुर शहर के पन्हाला किले जैसी विरासत संरचनाओं में आमतौर पर उपयोग किए जाने वाले मेहराबों के समान हैं।
टर्मिनल भवन के विस्तार का 60 प्रतिशत से अधिक कार्य पूरा हो चुका है और यह भवन 31 मार्च 2023 तक बनकर तैयार हो जाएगा। एयरसाइड सुविधाओं का कार्य पूरा हो गया है। इसके अलावा भविष्य में यातायात वृद्धि को पूरा करने के लिए एक नया एयर ट्रैफिक कंट्रोल टॉवर भी बनाया जा रहा है। 110 कारों और 10 बसों की क्षमता वाला पार्किंग क्षेत्र भी विकास गतिविधियों का हिस्सा हैं।
कोल्हापुर शहर पंचगंगा नदी के तट पर स्थित है और सह्याद्रि पर्वत श्रृंखलाओं से घिरा हुआ है। यह एक ऐसा शहर है जो अपने ऐतिहासिक किलों, मंदिरों और पूर्ववर्ती राजघरानों के शाही महलों और स्थानों के लिए जाना जाता है। कोल्हापुर महाराष्ट्र के कृषि रूप से सबसे उन्नत जिलों में से एक है और कृषि आधारित उद्योग में एक अग्रणी जिला होने के लिए भी जाना जाता है। यह शहर इंजीनियरिंग उत्पादों, परिष्कृत चीनी और वस्त्रों के निर्माण के मामले में भी अग्रणी है।
हवाई अड्डे का नया विश्व स्तरीय टर्मिनल भवन इस औद्योगिक शहर से कनेक्टिविटी बढ़ाएगा, जिससे क्षेत्र के पर्यटन उद्योग को भी बढ़ावा मिलेगा। बढ़ी हुई कनेक्टिविटी न केवल स्थानीय समुदाय के लिए रोजगार के नए अवसर पैदा करेगी, बल्कि बेहतर शैक्षिक और चिकित्सा सुविधाओं तक भी पहुंच उपलबध कराएगी।
परिप्रेक्ष्य छवि -कोल्हापुर हवाई अड्डा नया टर्मिनल भवन
टर्मिनल निर्माण कार्य प्रगति पर
कार्य प्रगति पर है- एटीसी
रनवे रीकारपेटिंग
कार्य प्रगति पर- रनवे विस्तार
एप्रन
प्रधानमंत्री कार्यालय
प्रधानमंत्री श्री नरेन्द्र मोदी ने इजरायल के प्रधानमंत्री के साथ बातचीत की
भारत के चंद्रयान-3 अभियान की सफलता पर प्रधानमंत्री श्री नेतन्याहू ने प्रधानमंत्री श्री मोदी को बधाई दी
प्रधानमंत्री ने शुभकामनाओं के लिये श्री नेतन्याहू को धन्यवाद दिया
चंद्रमा के दक्षिणी ध्रुव पर चंद्रयान-3 के सफलतापूर्वक उतरने पर इजरायल के प्रधानमंत्री महामहिम श्री बेंजामिन नेतन्याहू ने प्रधानमंत्री श्री नरेन्द्र मोदी को टेलीफोन पर बधाई दी।
इन शुभकामनाओं और स्नेह के लिये प्रधानमंत्री ने समस्त भारतवासियों की तरफ से उन्हें धन्यवाद दिया तथा कहा कि चंद्रयान की सफलता समस्त मानवजाति के लिये और खासतौर से ग्लोबल साउथ के देशों के लिये कल्याणकारी होगी।
दोनों राजनेताओं ने संपर्क में बने रहने पर सहमति व्यक्त की।
प्रधानमंत्री कार्यालय
संसद के शीतकालीन सत्र के शुरुवात पर प्रधानमंत्री द्वारा मिडिया को दिए गये वक्तव्य का मूल पाठ
नमस्कार साथियों, शीत सत्र में आप सबका भी स्वागत है। यह सत्र महत्वपूर्ण है। सरकार की तरफ से कई महत्वपूर्ण विषय, जो जनहित के हैं, देशहित के हैं और सभी का यह प्रयास रहे कि जितने अधिकतम काम हम जनहित का कर पाएं, लोकहित का कर पाएं, देशहित का कर पाएं। मुझे विश्वास है कि सदन के सभी सदस्य इस भावना का आदर करते हुए आगे बढ़ेंगे। हमारा निरंतर प्रयास रहा है कि सभी विषयों पर चर्चा हो। खुल करके चर्चा हो, तेज-तर्रार चर्चा हो, तीखी तमतमती चर्चा लेकिन चर्चा तो हो! वाद हो, विवाद हो, संवाद तो होना ही चाहिए और इसलिए हमारी यह गुजारिश रहेगी, हमारा आग्रह रहेगा कि यह सदन निर्धारित समय से भी अधिक समय काम करे। सारे महत्वपूर्ण विषयों को नतीजे तक पहुंचाये। चर्चा करके उसको और अधिक सार्थक बनाने के लिए और अधिक मजबूत बनाने के लिए प्रयास हो और मुझे विश्वास है कि सभी राजनीतिक दल जो मई महीने में कसौटी पर कसने वाले हैं, तो जरूर जनता जनार्दन का ध्यान रख करके इस सत्र का सर्वाधिक उपयोग जनहित के लिए करेंगे, दल हित के लिए नहीं करेंगे। इस विश्वास के साथ मेरी सबको बहुत-बहुत शुभकामनाएं।
धन्यवाद!
उपभोक्ता कार्य, खाद्य एवं सार्वजनिक वितरण मंत्रालय
सरकार ने 6 जुलाई 2021 तक उपभोक्ता संरक्षण अधिनियम  में प्रस्तावित संशोधनों पर टिप्पणियां/सुझाव आमंत्रित किए
पिछले कुछ वर्षों में ई-कॉमर्स और नई व्यावसायिक प्रक्रियाओं के विस्तार में काफी बदलाव आया हैं
भारत सरकार इन परिवर्तनों के आलोक में मौजूदा सीपीए को मजबूत करने के लिए सभी हितधारकों के साथ परिचर्चा-श्रृंखला आयोजित कर रही है
भारत सरकार के उपभोक्ता मामले विभाग ने उपभोक्ता संरक्षण अधिनियम में प्रस्तावित संशोधनों पर 6 जुलाई 2021 तक टिप्पणियां/सुझाव आमंत्रित किये हैं।
इन दिनों ई-कॉमर्स और दूसरी अन्य बाजार विकास जैसी नई व्यावसायिक प्रक्रियाओं ने उपभोक्ताओं द्वारा लेन-देन करने के तरीके को बदल दिया है।भारत सरकार इन परिवर्तनों के आलोक में मौजूदा सीपीए को मजबूत करने के लिए सभी हितधारकों के साथ परिचर्चा की श्रृंखला आयोजित कर रही है।इनमें व्यापार एवं उद्योग संघ, उपभोक्ता अधिकार समूह, भारत सरकार के विभिन्न मंत्रालय तथा अन्य एजेंसियां आदि शामिल हैं।विभिन्न प्रकार के नए विचार व सुझाव सामने आए हैं और उनमें से कई को नए मसौदा उपभोक्ता संरक्षण अधिनियम में शामिल किया गया है।इन्हें ही अब जनता के लिए प्रसारित किया गया है।
इनमें से कुछ नए बिंदुओं में निम्न शामिल हैं-
1. मुख्य अनुपालन अधिकारी की नियुक्ति,
2. एक "रेजीड़ेंट शिकायत अधिकारी" की नियुक्ति,
3. "क्रॉस-सेलिंग" को जोड़ा गया,
4. "वापसी की जिम्मेदारी",
5. "फ्लैश सेल",
6. ई-कॉमर्स कंपनियों का पंजीकरण,
7. कोई भी ई-कॉमर्स कंपनी अपने प्लेटफॉर्म पर या व्यापार के दौरान भ्रामक विज्ञापन के किसी भी प्रदर्शन अथवा इसके प्रचार की अनुमति नहीं देगी।
उपभोक्ता संरक्षण अधिनियम, 2019  की धारा 101 की उप-धारा  के उप-खंड  द्वारा प्रदत्त शक्तियों का प्रयोग करते हुए, केंद्र सरकार ने 23 जुलाई 2020 को उपभोक्ता संरक्षण  नियम, 2020, उपभोक्ता मामलों के विभाग ने उपभोक्ता संरक्षण  नियम, 2020 में प्रस्तावित संशोधनों पर विचार/टिप्पणियां/सुझाव मांगे हैं।
विवरण दिए गए लिंक पर ट्रैक चेंज मोड  पर उपलब्ध हैं।
प्रस्तावित संशोधनों पर विचार/टिप्पणियां/सुझाव 15 दिनों के भीतर  ई-मेल द्वारा js-ca[at]nic[dot]in पर भेजे जा सकते हैं।
गृह मंत्रालय
केंद्रीय गृह एवं सहकारिता मंत्री श्री अमित शाह ने भगवान बिरसा मुंडा की जयंती 15 नवंबर को ‘जनजातीय गौरव दिवस’ के रूप में मानने के कैबिनेट के फैसले को अत्यंत प्रशंसनीय बताते हुए प्रधानमंत्री श्री नरेंद्र मोदी का अभिनंदन किया है
“हमारी जनजातियों का भारत की स्वतंत्रता और समृद्धि में बहुत बड़ा योगदान है, देश की संस्कृति और इतिहास को उन्होंने अपने परिश्रम से सींचा है, लेकिन दुर्भाग्यवश दशकों तक हमारे जनजातीय भाइयों-बहनों को ना उनका अधिकार मिला ना सम्मान”
“प्रधानमंत्री श्री नरेंद्र मोदी जी ने उन्हें सम्मान भी दिया और अधिकार भी”
“जनजातीय नायकों की वीरता और इतिहास को देश के कोने-कोने तक पहुँचाने का प्रधानमंत्री श्री नरेंद्र मोदी जी ने बहुत बड़ा प्रयास किया”
“आज कैबिनेट की बैठक में प्रधानमंत्री श्री नरेंद्र मोदी जी ने देश के गौरव भगवान बिरसा मुंडा जी की जयंती 15 नवंबर को ‘जनजातीय गौरव दिवस’ के रूप में मानने का अत्यंत प्रशंसनीय निर्णय लिया है”
“इससे हम हमारे जनजातीय नायकों के विराट योगदान को आने वाली पीढ़ियों तक बता पाएँगे, इस निर्णय के लिए माननीय प्रधानमंत्री श्री नरेंद्र मोदीजी का कोटि-कोटि अभिनंदन करता हूँ”
केंद्रीय गृह एवं सहकारिता मंत्री श्री अमित शाह ने भगवान बिरसा मुंडा की जयंती 15 नवंबर को ‘जनजातीय गौरव दिवस’ के रूप में मानने के कैबिनेट के फैसले को अत्यंत प्रशंसनीय बताते हुए प्रधानमंत्री श्री नरेंद्र मोदी का अभिनंदन किया है।
अपने ट्वीट्स में श्री अमित शाह ने कहा कि “हमारी जनजातियों का भारत की स्वतंत्रता और समृद्धि में बहुत बड़ा योगदान है। देश की संस्कृति और इतिहास को उन्होंने अपने परिश्रम से सींचा है, लेकिन दुर्भाग्यवश दशकों तक हमारे जनजातीय भाइयों-बहनों को ना उनका अधिकार मिला ना सम्मान। प्रधानमंत्री श्री नरेंद्र मोदी जी ने उन्हें सम्मान भी दिया और अधिकार भी”।
केंद्रीय गृह एवं सहकारिता मंत्री ने कहा कि “जनजातीय नायकों की वीरता और इतिहास को देश के कोने-कोने तक पहुँचाने का प्रधानमंत्री श्री नरेंद्र मोदी जी ने बहुत बड़ा प्रयास किया। आज कैबिनेट की बैठक में प्रधानमंत्री श्री नरेंद्र मोदी जी ने देश के गौरव भगवान बिरसा मुंडा जी की जयंती 15 नवंबर को ‘जनजातीय गौरव दिवस’ के रूप में मानने का अत्यंत प्रशंसनीय निर्णय लिया है। इससे हम हमारे जनजातीय नायकों के विराट योगदान को आने वाली पीढ़ियों तक बता पाएँगे। इस निर्णय के लिए माननीय प्रधानमंत्री श्री नरेंद्र मोदीजी का कोटि-कोटि अभिनंदन करता हूँ”।
प्रधानमंत्री कार्यालय
प्रधानमंत्री ने पीएम संग्रहालय, 5जी के शुभारंभ, अहमदाबाद मेट्रो और अंबाजी के नवीनीकरण पर नागरिकों की टिप्पणियों का उत्तर दिया
प्रधानमंत्री श्री नरेन्द्र मोदी ने प्रधानमंत्री संग्रहालय से लेकर 5जी के शुभारंभ, अहमदाबाद मेट्रो और अंबाजी के नवीनीकरण जैसे मुद्दों पर विभिन्न वर्ग के नागरिकों को उत्तर दिया है।
प्रधानमंत्री संग्रहालय के बारे में
एक परिवर्तनकारी कदम के रूप में अहमदाबाद मेट्रो के बारे में
5जी जैसी विकास पहलों के बारे में एक मां द्वारा खुशी जताए जाने पर
अधिक संख्या में पर्यटकों और श्रद्धालुओं से अंबाजी की यात्रा करने का आग्रह करने पर, जहां पिछले कुछ वर्षों में बहुत अच्छा काम किया गया है। इसमें 51 शक्ति पीठों के मंदिर, गब्बर तीर्थ में किया गया कार्य और स्वच्छता पर ध्यान दिया जाना शामिल है।
प्रधानमंत्री कार्यालय
प्रधानमंत्री श्री नरेन्द्र मोदी और जापान के प्रधानमंत्री महामहिम श्री सुगा योशीहिदे के बीच फोन पर बातचीत
प्रधानमंत्री श्री नरेन्द्र मोदी ने आज जापान के प्रधानमंत्री महामहिम सुगा योशीहिदे के साथ फोन पर बातचीत की।
दोनों नेताओं ने एक-दूसरे के देश में कोविड-19 की स्थिति पर चर्चा की और इस महामारी के चलते उत्पन्न विभिन्न क्षेत्रीय एवं वैश्विक चुनौतियों पर विचारों का आदान-प्रदान किया। उन्होंने इन चुनौतियों को दूर करने के लिए घनिष्ठ भारत-जापान सहयोग के महत्व को रेखांकित किया। जैसे कि सहयोग को लचीला बनाने के लिए एक साथ काम करना, विविध एवं विश्वसनीय आपूर्ति श्रृंखलाएं, महत्वपूर्ण सामग्रियों एवं तकनीकों की विश्वसनीय आपूर्ति सुनिश्चित करना और विनिर्माण एवं कौशल विकास में नई भागीदारी विकसित करना। इस संदर्भ में दोनों नेताओं ने अपनी शक्तियों के तालमेल और आपसी लाभकारी परिणामों को प्राप्त करने के लिए विनिर्दिष्ट कुशल श्रमिक  समझौते के शीघ्र संचालन की जरूरत पर जोर दिया। इसके अलावा उन्होंने मुंबई-अहमदाबाद हाई स्पीड रेल  परियोजना को उनके सहयोग के एक शानदार उदाहरण के रूप में भी रेखांकित किया और इसके कार्यान्वयन में नियमित प्रगति का स्वागत किया।
दोनों नेताओं ने कोविड-19 महामारी के दौरान एक-दूसरे के देश में निवासी नागरिकों को दी गई सहायता और सुविधा की सराहना की और इस तरह के समन्वय को आगे भी जारी रखने को लेकर सहमत हुए।
इसके अलावा प्रधानमंत्री मोदी ने इस महामारी से निपटने को लेकर भारत को सहायता प्रदान करने के लिए प्रधानमंत्री सुगा का भी आभार व्यक्त किया। वहीं उन्होंने यह उम्मीद जाहिर की कि निकट भविष्य में कोविड-19 की स्थिति स्थिर होने के बाद वे भारत में प्रधानमंत्री सुगा के भारत आगमन का स्वागत करेंगे।
प्रधानमंत्री कार्यालय
प्रधानमंत्री ने राजमाता जिजाऊ को उनकी जयंती पर श्रद्धांजलि अर्पित की
प्रधानमंत्री श्री नरेन्द्र मोदी ने राजमाता जिजाऊ को उनकी जयंती पर श्रद्धांजलि अर्पित की है और कहा है कि छत्रपति शिवाजी महाराज जैसे महान व्यक्ति का मार्गदर्शन करने के लिए उनका नाम हमेशा हमारे इतिहास का एक हिस्सा होगा।
एक ट्वीट में प्रधानमंत्री ने कहा;
"राजमाता जिजाऊ म्हणजे धैर्याचे दुसरे नाव. नारी शक्तीचे दर्शन जिजाऊंमधून होते. छत्रपती शिवाजी महाराजांना घडवणाऱ्या मार्गदर्शक म्हणून त्यांचे नाव आपल्या इतिहासात नेहमीच जोडले जाईल. त्यांनी कायमच लोकांच्या कल्याणासाठी काम केले. त्यांच्या जयंतीनिमित्त त्यांना अभिवादन."
वित्त मंत्रालय
सीबीडीटी ने ‘हरित’  आयकर पहल की शुरुआत के साथ विशेष अभियान 2.0 का समापन किया
भारत सरकार ने 2021 में आयोजित विशेष अभियान के अनुरूप 2 अक्टूबर, 2022 से 31 अक्टूबर 2022 तक सरकारी कार्यालयों में स्वच्छता के लिए विशेष अभियान चलाया और लंबित मामलों का निपटारा किया। विशेष अभियान 2.0 में भारत सरकार के सभी मंत्रालय/विभाग शामिल हुए। केंद्रीय प्रत्यक्ष कर बोर्ड  ने आयकर विभाग के अपने अधीनस्थ कार्यालयों के साथ विशेष अभियान 2.0 में उत्साह के साथ भाग लिया। अभियान दो चरणों में आयोजित किया गया था - 14 सितंबर, 2022 से 30 सितंबर, 2022 तक प्रारंभिक चरण और 2 अक्टूबर, 2022 से 31 अक्टूबर, 2022 तक कार्यान्वयन चरण।
विशेष अभियान 2.0 के प्रारंभिक चरण के दौरान, अधिकारियों को जागरूक किया गया, क्षेत्रीय कार्यकर्ताओं को जुटाया गया, नोडल अधिकारियों की नियुक्ति की गई, अभियान स्थलों को अंतिम रूप दिया गया और स्क्रैप/अनावश्यक सामग्री की पहचान की गई। इसके अलावा, लोक शिकायतों, शिकायत अपीलों आदि के साथ विशिष्ट श्रेणियों में लंबित मामलों की भी पहचान की गई।
अभियान चरण के दौरान, सभी चिन्हित संदर्भों को निपटाने और सरकारी कार्यालयों की समग्र साफ़-सफाई में सुधार करने के लिए सभी प्रयास किए गए। विशेष अभियान 2.0 के दौरान, विभाग के प्रयासों का सोशल मीडिया सहित अन्य मीडिया माध्यमों द्वारा व्यापक प्रचार-प्रसार किया गया। अभियान की प्रगति की दैनिक आधार पर निगरानी की जा रही थी।
अभियान के दौरान, विभाग ने 27,000 से अधिक लोक शिकायतों का समाधान किया, जिसमें सीपीजीआरएएमएस के साथ-साथ ई-निवारण शिकायतें भी शामिल थीं। करीब 800 शिकायतों का भी निपटान किया गया।
सरकारी कार्यालयों में स्वच्छता के लिए विशेष प्रयास किए गए और देश भर में 416 स्वच्छता अभियान चलाए गए, जिनमें शहरी और उपनगरीय स्थानों पर स्थित कार्यालयों में चलाये गए अभियान भी शामिल हैं। कार्यालयों में रिकॉर्ड प्रबंधन पर भी प्राथमिकता के आधार पर ध्यान दिया गया और 63,000 से अधिक अनावश्यक कार्यालय फाइलों को हटा दिया गया। इन अभियानों के तहत, कार्यालय स्क्रैप का निपटान किया गया, जिससे 19 लाख रुपये से अधिक का राजस्व प्राप्त हुआ और लगभग 67,000 वर्ग फुट की जगह खाली की गयी। खाली की गयी जगह के सौंदर्यीकरण तथा काम के माहौल को बेहतर बनाने के लिए भी विशेष प्रयास किए गए। इसके अलावा, दिल्ली, मुंबई, पुणे और पूर्वोत्तर क्षेत्र के विभिन्न कार्यालय भवनों की बालकनी, बरामदे और छतों को हरे-भरे स्थानों में बदल दिया गया है। आयकर भवन, मुंबई में एक हर्बल उद्यान, 'आयकर उद्यान' भी विकसित किया गया है।
आयकर सेवा केंद्रों के माध्यम से शिकायत निवारण के क्षेत्र में विभाग के सर्वोत्तम तौर-तरीकों को अपनाने और स्वच्छता के क्षेत्र में अपशिष्ट प्लास्टिक के पुन: उपयोग के माध्यम से ऊर्ध्वाधर उद्यानों के निर्माण को विशेष रूप से रेखांकित किया गया। विभाग द्वारा स्वच्छता और लंबित मामलों के निपटारे के प्रयासों के व्यापक प्रचार-प्रसार के लिए प्रतिदिन औसतन 4 ट्वीट के साथ कुल 120 से अधिक ट्वीट किए गए।
सीबीडीटी के चेयरमैन श्री नितिन गुप्ता ने 31 अक्टूबर, 2022 को भारत-पाकिस्तान सीमा पर अटारी में सूक्ष्म वनों की एक श्रृंखला, आयकर अरण्य का रोपण और उद्घाटन किया तथा हरित आयकर  पहल की शुरूआत के साथ विशेष अभियान 2.0 का समापन किया। उन्होंने विभाग के अधिकारियों और कर्मियों को हरित आयकर पहल के उद्देश्यों को प्राप्त करने की दिशा में काम करने के लिए प्रोत्साहित किया, ताकि हरित जगह को विस्तार दिया जा सके और आयकर विभाग के भवनों और इसके आस-पास अन्य सार्वजनिक क्षेत्रों में सूक्ष्म वनों को विकसित किया जा सके।
एमजी/एएम/जेके
(Visitor Counter : 174
स्वास्थ्य एवं परिवार कल्याण मंत्रालय
कोविड-19 टीकाकरण की ताज़ा जानकारी
राज्यों और केंद्र शासित प्रदेशों को टीके की 39.59करोड़ से अधिक खुराकें दी गईं
राज्यों/केंद्र शासित प्रदेशों तथा निजी अस्पतालों के पास अब भी टीके की 1.51करोड़ से अधिक अतिरिक्त और बिना इस्तेमाल की हुई खुराकें मौजूद, जिन्हें लगाया जाना है
केंद्र सरकार देशभर में कोविड-19 टीकाकरण का दायरा बढ़ाने और टीके लगाने की गति को तेज करने के लिये प्रतिबद्ध है। कोविड-19 के टीकों की सर्व-उपलब्धता का नया दौर 21 जून, 2021 से शुरू किया गया है। टीकाकरण अभियान को अधिक से अधिक वैक्सीन की उपलब्धता के जरिये बढ़ाया गया। इसके तहत राज्यों और केंद्र शासित प्रदेशों को वैक्सीन की उपलब्धता के बारे में पूर्व सूचना प्रदान की गई, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को निःशुल्क कोविड वैक्सीन प्रदान करके उन्हें समर्थन दे रही है। टीकों की सर्व-उपलब्धता के नये चरण में, केंद्र सरकार वैक्सीन निर्माताओं से 75 प्रतिशत टीके खरीदकर उन्हें राज्यों और केंद्र शासित प्रदेशों को निःशुल्क प्रदान करेगी।
केंद्र सरकार द्वारा सभी प्रकार के स्रोतों से अब तक वैक्सीन की 39.59करोड़ से अधिक खुराकें राज्यों और केंद्र शासित प्रदेशों को प्रदान की गई हैं। इसके अलावा 30,250खुराकें भेजे जाने की तैयारी है।
आज आठ बजे सुबह तक उपलब्ध आंकड़ों के हिसाब से उपरोक्त खुराकों में से बेकार हो जाने वाली खुराकों को मिलाकर कुल 38,07,68,770खुराकों की खपत हो चुकी है।
अभी राज्यों और केंद्र शासित प्रदेशों तथा निजी अस्पतालों के पास कोविड-19 टीके की1.51 करोड़ से अधिकअतिरिक्त और बिना इस्तेमाल की हुई खुराकें बची हैं, जिन्हें लगाया जाना है।
सांख्यिकी एवं कार्यक्रम कार्यान्वयन मंत्रालय
उपभोक्ता मूल्य सूचकांक पर आधारित खुदरा महंगाई दर जनवरी, 2020 में 7.59 फीसदी रही
उपभोक्ता मूल्य सूचकांक पर आधारित महंगाई दर जनवरी, 2020 में ग्रामीण क्षेत्रों के लिए 7.73 फीसदी आंकी गई
उपभोक्ता मूल्य सूचकांक पर आधारित महंगाई दर जनवरी, 2020 में शहरी क्षेत्रों के लिए 7.39 फीसदी रही
सांख्यिकी एवं कार्यक्रम कार्यान्वयन मंत्रालय के केन्द्रीय सांख्यिकी कार्यालय  ने आज जनवरी, 2020 के लिए उपभोक्ता मूल्य सूचकांक  पर आधारित महंगाई दर के आंकड़े जारी किए। इस दौरान ग्रामीण क्षेत्रों के लिए सीपीआई आधारित महंगाई दर 7.73 फीसदी  रही, जो जनवरी, 2019 में 1.22 फीसदी थी। इसी तरह शहरी क्षेत्रों के लिए सीपीआई आधारित महंगाई दर जनवरी, 2020 में 7.39 फीसदी  आंकी गयी, जो जनवरी, 2019 में 2.91 फीसदी थी। ये दरें दिसंबर, 2019 में क्रमशः 7.33 तथा 7.46 फीसदी  थीं।
केन्द्रीय सांख्यिकी कार्यालय ने आज जनवरी, 2020 के लिए उपभोक्ता खाद्य मूल्य सूचकांक  पर आधारित महंगाई दर के आंकड़े भी जारी किए। इस दौरान ग्रामीण क्षेत्रों के लिए सीएफपीआई आधारित महंगाई दर 13.02 फीसदी  रही जो जनवरी, 2019 में  2.94 फीसदी थी। इसी तरह शहरी क्षेत्रों के लिए सीएफपीआई आधारित महंगाई दर जनवरी, 2020 में 14.77 फीसदी  आंकी गई जो जनवरी, 2019 में  0.88 फीसदी थी। ये दरें दिसंबर, 2019 में क्रमशः 13.04 तथा 16.12 फीसदी  थीं।
अगर शहरी एवं ग्रामीण दोनों ही क्षेत्रों पर समग्र रूप से गौर करें तो उपभोक्ता मूल्य सूचकांक  पर आधारित महंगाई दर जनवरी, 2020 में 7.59 फीसदी  आंकी गई है, जो जनवरी, 2019 में 1.97 फीसदी  थी। वहीं, सीपीआई पर आधारित महंगाई दर दिसंबर, 2019 में 7.35 फीसदी  थी। इसी तरह यदि शहरी एवं ग्रामीण दोनों ही क्षेत्रों पर समग्र रूप से गौर करें, तो उपभोक्ता खाद्य मूल्य सूचकांक  पर आधारित महंगाई दर जनवरी, 2020 में 13.63 फीसदी  रही है, जो जनवरी, 2019 में  2.24 फीसदी  थी। वहीं, सीएफपीआई पर आधारित महंगाई दर दिसंबर, 2019 में 14.19 फीसदी  थी।
सांख्यिकी एवं कार्यक्रम कार्यान्वयन मंत्रालय के राष्ट्रीय सांख्यिकी कार्यालय  ने उपभोक्ता मूल्य सूचकांक  के लिए आधार वर्ष को 2010=100 से संशोधित करके 2012=100 कर दिया है। यह संशोधन जनवरी 2015 के लिए सूचकांकों को जारी किए जाने से प्रभावी किया गया है।
सामान्य सूचकांकों और सीएफपीआई में मासिक बदलावों सहित विस्तृत विवरण जानने के लिए अंग्रेजी का अनुलग्नक यहां क्लिक करें
सूचना और प्रसारण मंत्रालय
यदि दिव्यांग प्रकृति से निस्वार्थ प्रेम कर सकते हैं, तो हम क्यों नहीं कर सकते?52वें इफ्फी में ‘तलेदंड’ के निर्देशक प्रवीण क्रुपाकर ने सवाल उठाया
‘तलेदंड’ के साथ हम विख्यात अभिनेता संचारी विजय को श्रद्धाजंलि अर्पित करते हैं : प्रवीण क्रुपाकर
तलेदंड का आशय है कि सिर काटकर मृत्यु तथा प्रकृति का संरक्षण और रक्षा नहीं करके मानवता अपने ही हाथों से अपनी कब्र खोद रही है। फिल्म तलेदंड में यही भावना प्रदर्शित की गई है। इस फिल्म का वर्ल्ड प्रीमियर आज गोवा में 52वें भारतीय अंतर्राष्ट्रीय फिल्म समारोह  में भारतीय पैनोरमा फीचर फिल्म खण्ड में किया गया ।
52वें इफ्फी के दौरान मीडिया से बातचीत में फिल्म के निर्देशक प्रवीण क्रुपाकर ने कहा, “पिछले 100 वर्षों में हमने 50 प्रतिशत प्रकृति और पारिस्थितिकी को नष्ट कर दिया है। हमारी भावी पीढि़यों के लिए यह स्थिति बहुत बुरी है। मैं 30 वर्ष से ज्यादा अर्से से अपने एक दिव्यांग मित्र का प्रकृति के प्रति प्रेम देख रहा हूं और इसी बात ने मुझे यह फिल्म बनाने के लिए प्रेरित किया।
जलवायु परिवर्तन का संकट वास्तविक है, कोई कल्पना नहीं, जैसा कि हम में से कुछ लोगों का मानना है और यदि यह कहानी दर्शकों के 0.1 प्रतिशत हिस्से तक भी पहुंचती है, तो मैं समझूंगा कि मैंने अपने कर्तव्य का निर्वहन कर दिया।
फिल्म के मुख्य अभिनेता को याद करते हुए क्रूपाकर ने कहा कि तलेदंड संचारी विजय के लिए श्रद्धांजलि है,जिनका हाल ही निधन हो गया था। वह फिल्म के विचार की अवस्था से ही इसके साथ जुड़े हुए थे और उन्होंने इसमें अभिनय भी किया था। संचारी विजय के बिना इस फिल्म का मंच पर आना संभव नहीं था। उन्होंने बताया कि किस तरह कार्यशालाओं के माध्यम से संचारी विजय ने कन्नड़ लहजे में महारत हासिल कर ली थी।
निर्देशक ने सोलिगा जनजाति के लोगों के साथ अपने अनुभवों के बारे में भी बताया, जिन्हें इस फिल्म के कुछ गीतों को गाने के लिए साथ जोड़ा गया था। उन्होंने बताया कि किस तरह इन गीतों की रिकॉर्डिंग स्टुडियो में बिना किसी तरह केरिॅकार्डिंग उपकरणों के उन्हीं लोगों के अंदाज से की गई थी।
कहानी सुनाने की विविध तकनीकों के बारे में दर्शकों के प्रश्न का उत्तर देते हुए क्रुपाकर ने कहा कि उन्होंने उपदेश सुनाए बिना दर्शकों के जहन तक पहुंचने के लिए फिल्म में नाटकीय रूपांतरण का उपयोग किया है।
फिल्म के सम्पादक बी.एस. केम्पाराजु ने फिल्म के नॉन-लिनीयर रूप से आगे बढ़ने के कारण संपादन में हुई कठिनाई के बारे में बताया।
फिल्म के बारे में
तलेदंड भारतीय पैनोरमा फीचर फिल्म है। यह मानसिक रूप से निशक्त युवक कुन्ना की कहानी है, जिसे प्रकृति के प्रति असीम प्रेम अपने पिता से विरासत में मिला है। पिता के निधन के बाद कुन्ना की मां उसे पाल-पोस कर बड़ा करती है। उसकी मां एक सरकारी नर्सरी में दिहाड़ी मजदूर है। सरकार उनके गांव को राजमार्ग से जोड़ने वाली एक सड़क के निर्माण को मंजूरी देती है। स्थानीय विधायक अपनी जमीन को बचाने के लिए सड़क की योजना में हेरफेर करता है, जिसकी वजह से अनेक पेड़ों को काटना पड़ेगा। पेड़ों की कटाई का विरोध करते हुए कुन्ना सरकारी अधिकारियों के साथ हाथापाई करता है और गिरफ्तार कर लिया जाता है। क्या वह पेड़ों को बचाने में कामयाब हो सकेगा?
निर्देशक के बारे में
निर्देशक: प्रवीण क्रुपाकर कन्नड़ फिल्म जगत के फिल्म निर्देशक, अभिनेता, पटकथा लेखक और निर्माता हैं। वह 1996 से मैसूर विश्वविद्यालय के संकाय सदस्य भी हैं।
निर्देशक: प्रवीण क्रुपाकर
निर्माता : कृपानिधि क्रिएशन्स
पटकथा : प्रवीण क्रुपाकर
डीओपी : अशोक कश्यप
सम्पादक : बी.एस. केपाराजु
अभिनेता : संचारी विजय, मंगला एन., चैत्रा अचार, रमेश पी.एमजी/एएम/आरके
(Visitor Counter : 206
युवा कार्यक्रम एवं खेल मंत्रालय
कश्मीर में एक मौलवी थांग-टा के संरक्षण में आगे आया
मोहम्मद इकबाल को उस समय असामान्य सी चुनौतियों का सामना करना पड़ा था, जब उन्होंने जम्मू-कश्मीर में युवाओं को मनोरंजक खेल थांग-टा की ओर आकर्षित करने का प्रयास किया।
इकबाल ने कहा कि "बीस साल पहले मैं एक निजी प्रशिक्षक था और लड़कों एवं लड़कियों को मुफ्त कक्षाएं दे रहा था। इकबाल अब राज्य के एक सम्मानित कोच हैं। उन्होंने कहा कि उनकी टीम ने खेलो इंडिया यूथ गेम्स में भाग लिया था।
केआईजीयू-2021  में जम्मू और कश्मीर थांग-टा टीम के कोच मोहम्मद इकबाल और जम्मू-कश्मीर थांग-टा एसोसिएशन के कोच और महासचिव अयाज अहमद भट
इकबाल ने बताया कि स्थानीय लोगों ने मेरी कक्षाओं में लड़कियों के शामिल होने पर आपत्ति जताई थी। उनमें से कई लोगों ने बहुत ही आक्रामक रवैया अपनाया और हमारे प्रशिक्षण सत्रों में बाधा पैदा करते रहे।
श्रीनगर से थांग-ता एथलीट मुनाज़ा बिलाल
इकबाल ने बताया कि जहां पर वह रहते थे, बाद में वहां की एक स्थानीय मस्जिद के प्रमुख ने उनका बचाव किया। उन्होंने बताया कि मौलवी और कई स्कूल के प्रधानाचार्यों ने मेरे चरित्र की पुष्टि की तथा आंदोलनकारियों को आश्वासन दिया कि मैं बच्चों की अच्छी देखभाल करूंगा, और आज मैं यहां हूं।
इससे मुझे काफ़ी मदद मिली तथा लड़कियों को यह खेल पसंद आया और प्रत्येक ने विरोध के बावजूद इसमें बने रहने के लिए दृढ़ संकल्प किया।
वर्षों से आतंकवाद की छाया में मोहम्मद इकबाल ने हजारों बच्चों को थांग-टा खेलने की ओर आकर्षित किया है और उन्हें मुख्यधारा में बने रहने की सख्त उम्मीद है।
इकबाल ने गर्व से बताया कि ‘‘आज उनमें से कई युवक और युवतियां स्थानीय कोच हैं। लेकिन उस समय, कुछ लोगों को चैंपियनशिप में भाग लेने के लिए देश और दुनिया के विभिन्न हिस्सों यहां तक कि कोरिया से लेकर दुबई और ईरान तक की यात्रा करनी पड़ी, जिसने दूसरों को भी प्रेरित किया।’’
यह समझना मुश्किल है कि थांग-टा मणिपुर के पूर्वोत्तर राज्य में अपनी उत्पत्ति के साथ भारत के सबसे उत्तरी छोर जम्मू-कश्मीर तक पहुंचने के लिए मैदानी इलाकों, पहाड़ियों और घाटियों को किस तरह से पार किया है।
इकबाल ने कहा कि ‘‘थांग-टा एक घरेलू खेल है। यह एक भारतीय मार्शल आर्ट है और हमने अभी इस खेल को अपनाया है। मैं तब सिर्फ एक स्कूली छात्र था जब इसकी ओर आकर्षित हो गया था।’’
बहुत से लोग मानते हैं कि उस समय के आसपास एक स्थानीय टूर्नामेंट थांग-टा के प्रसार के लिए मुख्य कार्यक्रम था। ‘‘यह हम में से कुछ को तकनीकी को समझने में मदद करने के लिए आयोजित किया गया था और मैंने जल्द ही 1999 में राष्ट्रीय खेलों के लिए खुद को मणिपुर में पाया।’’
मैं कुछ साल बाद समझदार और बड़ा बना था, जब एक कोच बन गया, फिर मुझे मणिपुरी थांग-टा फेडरेशन से बुनियादी और उन्नत प्रशिक्षण दोनों सीखने का निमंत्रण मिला।
आज श्रीनगर शहर में 20 से अधिक थांग-टा क्लब खुल गए हैं। उनके कई पूर्व शिष्य वहां युवाओं को प्रशिक्षण दे रहे हैं।
जम्मू-कश्मीर थांग-टा एसोसिएशन के महासचिव अयाज अहमद भट कहते हैं कि यह अब एक खेल परंपरा बन गई है और परिवार अपने बच्चों को प्रशिक्षण के लिए हमारे पास भेजकर खुश हैं।
इकबाल ने गर्व व्यक्त करते हुआ कहा कि ‘‘अब जब लड़कियां आत्मरक्षा के लिए मार्शल आर्ट सीखना चाहती हैं, तो कई हमारी कक्षाओं में शामिल हो जाती हैं।’’